Page:Robert Burn's (sic) song-book.pdf/21

 He hadna been gane a week but only twa,

When my father brake his arm, and our cow was stown awa',

My mother she fell sick, 'and my Jainie at the sea

And auld Robin Gray came a-courting to me.

My father couldna work, and my mother doughtna spitl;

I toil'd day and night, but their bread I couldna win;

Auld Rob maintained them baith, and wi' tears in his e'e,

Said, ‘Jenny, for their sakes, O marry me!

My heart it said nay—I look'd for Jamie back;

But the wind it blew high, and the ship it was a wrack,

The ship it was a wrack, why didna Jenny dee?

Oh ! why was I spared to cry, Wae's me!

My father urged sair; my mither didna speak,

She look'd in my face till my heart was like to break,

So they gied him my hand, tho'my heart was at the sea,

Now auld Robin Gray is gudeman to me.

I hadna beer a wife a week but only four,

When sitting sae mournfully ae night at the door,

I saw my Jamie's wraith; for I couldna think it he,

Till he said, I'm come back, love, to marry thee,

O sair did we greet, and muckle did we say;

We took but ae kiss, and we tore ourselves away,

I wished I were dead; but I'm no like to dee,

Oh! why do I live to say, Wae's me!